Word ek vergeet? 3 – Liplekker
Woensdag 20 Junie 2018 Tema: Word ek vergeet? 3
**** Wanneer Asaf met ons Vader praat is dit nie net 'n stille fluistering nie. Hy roep uit na God met sy hele wese. In die Ou-Testamentiese tye was die gebede nie net 'n klomp "gee vir my" nie. Dit was 'n intense selfondersoek om in die regte verhouding met God te kom . Dan vra hy in vers 9 het God vergeet om genadig te wees? Dis amper 'n moedelose uitroep om genade en hulp. Moontlik beleef jy dat jy ook maar soos Asaf is.
Ps 77:1 (77:2) My stem is tot God en ek roep; my stem is tot God, dat Hy na my kan luister. 9 (77:10) Het God vergeet om genadig te wees? Of het Hy in toorn sy barmhartighede toegesluit? Sela.
****Kyk net na hierdie kosbare woorde van Jesus, Hy antwoord dis waarvoor Hy dan gekom het, wanneer hy die verhaal van die verlore seun vertel, sê Hy hierdie kind was dood. Miskien was jy ook geestelik dood maar het besluit om op te staan en terug te keer na my Vader en jou Vader
Matt_18:11 Want die Seun van die mens het gekom om te red wat verlore is.
Ps_9:18 (9:19) Want die behoeftige sal nie vir altyd vergeet word, die verwagting van die ellendiges nie vir ewig verlore gaan nie.
GEBED vir VANDAG Y
Onse Hemelse Vader ons is almal verlore seuns en dogters. Ons het almal al van U af weg gedwaal en ons eie pad geloop. Ons beskuldig U so maklik vir al ons verkeerde keuses maar vanmôre kom ons soos daardie verlore seun terug omdat U vanmôre in ons harte praat dat U ons kom soek het. Dankie, dat U nie opgee met sondaar nie. Ek bid vir diegene onder die letter Y. Miskien roer dit in hulle binneste om om te draai van die pad waarmee hulle besig is. Wil U hulle die krag gee om dit deur te voer. In Jesus se Naam vra ek dit Amen .